Ilaq ihi ad d-nini ulac ɣer tura "akabar Amazɣan" deg Lezzayer. Llan ikabaren nniḍen isertanen s wuddem n tesnilesmettit Tamazɣant maca ulac akabar ara yewten ɣef usenfar s tmaziɣt neɣ asenfar anda ara tilli tmaziɣt d iswi agejdan imi (FFS) d (RCD) sigzen kan deg tmuɣli n uɣelnaw d usuter ɣef tesnilsit, yerna asuter ɣef tutlayt d yedles n tmaziɣt d tineẓra kan tamaẓlayt n uslef asertan s umata.Talalit taneggarut n usuddes-agi, (RCD) isnetmed s uḥellel am usileɣ "tagduda" mačči am ukabar Amaziɣ, i d-yettwabdaren deg yal talmazt degtmurt.Ma yella d ayen yeɛnan (FFS) d wayen i tid-yesbedden, ma yella d nutni ar ass-a warǧin bɣin, ttwaɣelqen deg tmurt n leqbayel kan6,ikfawlen deg tsuddas n tmaziɣt.